Document ID: 32008D0134

SKLEP SVETA 2008/134/SZVP
z dne 18. februarja 2008
o izvajanju Skupnega ukrepa 2005/797/SZVP o Policijski misiji Evropske unije za Palestinska ozemlja
SVET EVROPSKE UNIJE JE -
ob upoštevanju Skupnega ukrepa Sveta 2005/797/SZVP z dne 14. novembra 2005 o Policijski misiji Evropske unije za Palestinska ozemlja (1) in zlasti člena 14(2) Skupnega ukrepa v povezavi z drugo alineo člena 23(2) Pogodbe o Evropski uniji,
ob upoštevanju naslednjega:
(1)
Svet je 14. novembra 2005 sprejel Skupni ukrep 2005/797/SZVP o ustanovitvi Policijske misije Evropske unije za Palestinska ozemlja (EUPOL COPPS) za obdobje treh let. Operativna faza EUPOL COPPS se je začela 1. januarja 2006.
(2)
Svet je 20. novembra 2006 sprejel Sklep 2006/807/SZVP (2), v katerem je določil končni proračun EUPOL COPPS za leto 2007.
(3)
Svet je 6. decembra 2007 sprejel Sklep 2007/808/SZVP, v katerem je določeno, da se iz proračuna krijejo tudi odhodki, povezani z misijo, od 1. januarja 2007 do 29. februarja 2008.
(4)
V skladu s členom 1(2) Sklepa 2007/808/SZVP Svet pred 29. februarjem 2008 določi končni proračun EUPOL COPPS za obdobje od 1. marca 2008 do 31. decembra 2008 -
SKLENIL:
Člen 1
Referenčni finančni znesek za kritje odhodkov, povezanih s Policijsko misijo Evropske unije za Palestinska ozemlja (EUPOL COPPS) za obdobje od 1. marca 2008 do 31. decembra 2008 znaša 5 000 000 EUR.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Bruslju, 18. februarja 2008.

Labels: 18
2
15
5